Летняя раніца. Сонца толькі-толькі ўзыходзіць над возерам. Першыя промні прабіваюць густую сцяну туману і асвятляюць некалькі сябровак бярозак, якія схіліліся над вадой. Даволі рамантычная карціна. Асабліва рамантычна яна выглядае ў гэтыя пахмурныя не па-зімоваму бясснежныя дні. Так бы любаваўся разам з гэтымі бярозкамі ўсходам сонцам над возерам. Гэта, дарэчы, і рабілі супрацоўнікі Рэспубліканскага цэнтра інавацыйнай і тэхнічнай творчасці члены журы конкурсу фотаздымкаў “Мая чароўная Беларусь”. Нездарма работа “Добрай раніцы, Беларусь!” навучэнца Больцішскай базавай школы Воранаўскага раёна Максіма Каневіча заняла 1-е месца ў намінацыі “Беларусь сінявокая”.